พีแยร์-เอมิล ฮอยปีแยร์

พีแยร์-เอมิล คอร์ต ฮอยปีแยร์ (; เกิด 5 สิงหาคม ค.ศ. 1995) เป็นนักฟุตบอลชาวเดนมาร์ก ปัจจุบันเล่นในตำแหน่งกองกลางให้กับมาร์แซย์และทีมชาติเดนมาร์ก

ฮอยปีแยร์เคยเป็นนักฟุตบอลเยาวชนของปีโก สกียอล, โคเปนเฮเกน และเปรินปือ ก่อนที่จะเข้าร่วมกับไบเอิร์นมิวนิกในปี ค.ศ. 2012 เขาลงเล่นครั้งแรกในฐานะทีมชุดใหญ่ของทีมสำรองในปีเดียวกัน และได้ลงเล่นครั้งแรกกับทีมชุดใหญ่ในเดือนเมษายน 2013 เป็นนักฟุตบอลที่ลงเล่นในบุนเดิสลีกาด้วยอายุน้อยที่สุด ณ เวลานั้น ด้วยอายุเพียง 17 ปี เขาลงเล่นให้กับทีม 25 นัด และชนะการแข่งขันทั้งในประเทศและต่างประเทศ รวมถึงการปล่อยยืมให้กับเอาคส์บวร์ค และชัลเคอ 04 ต่อมาในปี 2016 ฮอยปีแยร์เซ็นสัญญากับเซาแทมป์ตัน เป็นระยะเวลา 5 ปี ด้วยค่าตัว 12.8 ล้านปอนด์หลังจากเขาลงเล่น 130 นัดให้กับทีมนักบุญ เขาได้ย้ายเข้าร่วมทีม ทอตนัมฮอตสเปอร์ ในปี ค.ศ. 2020 ด้วยราคา 15 ล้านยูโร

ฮอยปีแยร์ยังเคยลงเล่นให้กับทีมชาติชุดเยาวชนตั้งแต่รุ่นอายุไม่เกิน 16 ถึง 21 ปี ปัจจุบันเขาได้ลงเล่นกับทีมชาติชุดใหญ่ โดยได้ลงเล่นครั้งแรกในปี ค.ศ. 2014

เกียรติประวัติ
ไบเอิร์นมิวนิก
 บุนเดิสลีกา: 2012–13, 2013–14
 เดเอ็ฟเบ-โพคาล: 2012–13, 2013–14
 ยูฟ่าแชมเปียนส์ลีก: 2012–13
 ฟุตบอลชิงแชมป์สโมสรโลก: 2013

เซาแทมป์ตัน
อีเอฟแอลคัพ รองชนะเลิศ: 2016–17

ทอตนัมส์ ฮอตสเปอร์
อีเอฟแอลคัพ รองชนะเลิศ: 2020-21

รางวัลส่วนตัว
นักเตะยอดเยี่ยมแห่งปีเดนมาร์ก: 2020, 2022
ทีมยอดเยี่ยมแห่งปีฟุตบอลยูโร: 2020

อ้างอิง

หมวดหมู่:นักฟุตบอลชาวเดนมาร์ก
หมวดหมู่:นักฟุตบอลทีมชาติเดนมาร์ก
หมวดหมู่:ผู้เล่นสโมสรฟุตบอลไบเอิร์นมิวนิก
หมวดหมู่:ผู้เล่นสโมสรฟุตบอลเอาคส์บวร์ค
หมวดหมู่:ผู้เล่นสโมสรฟุตบอลชัลเคอ 04
หมวดหมู่:ผู้เล่นสโมสรฟุตบอลเซาแทมป์ตัน
หมวดหมู่:ผู้เล่นสโมสรฟุตบอลทอตนัมฮอตสเปอร์
หมวดหมู่:ผู้เล่นในบุนเดิสลีกา
หมวดหมู่:ผู้เล่นในพรีเมียร์ลีก
หมวดหมู่:กองกลางฟุตบอล
หมวดหมู่:ผู้เล่นในฟุตบอลชิงแชมป์แห่งชาติยุโรป 2020
หมวดหมู่:ผู้เล่นในฟุตบอลโลก 2022
หมวดหมู่:ผู้เล่นในฟุตบอลชิงแชมป์แห่งชาติยุโรป 2024